**Škoda 22Tr** je nízkopodlažný dvojčlánkový trolejbus, ktorý bol vyrábaný v rokoch 2002 až 2004 spoločnosťou Škoda Ostrov. Konštrukčne z neho bol odvodený štandardný trolejbus Škoda 21Tr a autobus Škoda 21Ab.

Konštrukcia
-----------

22Tr bol vyvinutý na začiatku 90. rokov 20. storočia ako prvý typ novej modelovej rady trolejbusov Škoda. Až neskôr bol z tohto kĺbového vozu odvodený štandardný trolejbus 21Tr a autobus 21Ab. Kým výroba týchto dvoch typov bola čoskoro zahájená, 22Tr zostal iba v dvoch prototypoch. Až v roku 1999 došlo k obnoveniu prác na projekte nízkopodlažného dvojčlánkového trolejbusu a prvé sériové vozy boli vyrobené až v roku 2002. Dizajn trolejbusov spracoval Ing. arch. Patrik Kotas.

22Tr je trojnápravový nízkopodlažný voz so samonosnou karosériou. Tá pozostáva z dvoch častí, ktoré sú navzájom spojené kĺbom a krycím mechom. Karoséria je oceľová, na čelách vozu s plastovými škrupinami. V pravej bočnici sa nachádzajú troje dvojkrídlové skladacie dvere. Pred a za kĺbom (respektíve krycím mechom) sú ešte umiestnené dvoje jednokrídlové skladacie dvere. Všetky dvere sú ovládané elektropneumaticky, cestujúci si ich otvárajú individuálne (dopytové otváranie dverí). Podlaha vozu je od prvých dverí až za druhé dvere vo výške 360 mm nad vozovkou. Ďalej je už zvýšená na 560 mm (sedačky sú pritom umiestnené na zvláštnych vyvýšených stupňoch). Podlahu pokrýva protišmyková krytina.

Elektrická výzbroj je založená na pulznej regulácie dvoch jednosmerných sériových trakčných motorov. Každý pulzný menič obsahuje GTO tyristory. Do prvého prototypu bola ale namontovaná odlišná elektrická výzbroj AEG (preto bol označený ako Škoda 22TrG), ostatné vyrobené vozy už majú výzbroj Škoda.

22TrAC
------

22TrAC je označenie pre jediný vyrobený trolejbus s jedným asynchrónnym trakčným motorom. Mechanicky sa od ostatných vozov 22Tr príliš nelíši, výrazné zmeny sa dotkli len elektrickej časti trolejbusu.

Prototypy
---------

Prvý prototyp trolejbusu 22Tr bol vyrobený v roku 1993. Po skúškach na továrenskej trati do Jáchymova bol v rokoch 1994 a 1995 rozsiahlo skúšaný v Ústí nad Labem. Pre poruchu výzbroje bol ale odoslaný späť výrobcovi, kde zostal niekoľko rokov odstavený. Postupom času sa z neho stal prakticky vrak, dokonca sa uvažovalo o zošrotovanie. V roku 2004 bol odpredaný občianskemu združeniu Za záchranu historických trolejbusov a autobusov (ZHTA). Bol prepravený do Brna, kde po niekoľkomesačnom odstavení vo vozovni Komín bol prevezený do bývalých řečkovických kasární, ktoré v súčasnosti využíva Technické múzeum v Brne pre deponovanie svojich historických autobusov a trolejbusov. Pri prevoze do moravskej metropoly sa počítalo so sprevádzkovaním vozu a úpravou pre bežnú brniansku prevádzku, tieto plány však neboli vynaložené. Zrejme v roku 2010 bol Technickým múzeom odkúpený a postupne bol rozobraný.

Druhý prototyp vozidla 22Tr (aj 22TrS) bol vyrobený v roku 1994. V rokoch 1995 až 1997 bol skúšaný a predvádzaný v Plzni, Brne a Ostrave. Následne bol u výrobcu odstavený. V roku 2000 bol upravený pre bežnú prevádzku a o rok neskôr vykonal v Ústí nad Labem typové skúšky. Voz bol ústeckému dopravnému podniku odpredaný, dostal evidenčné číslo 601. Voz bol roku 2010 odstavený z prevádzky, pôvodne zamýšľaná generálna oprava v podniku Zliner ale nebola uskutočnená. Trolejbus bol dlhodobo odstavený vo vozovni Všebořice a až v októbri 2014 bol natiahnutý do haly údržby za účelom zistenia technického stavu vozu. Dopravný podnik sa následne rozhodol pre rekonštrukciu vozu v spolupráci s podnikom Acier. V júni 2016 bol skelet vozidla už kompletne opravený a nalakovaný a v dielňach DP prebiehala postupná montáž vozu.

Prototyp, a aj jediný vyrobený voz 22TrAC bol vyrobený v roku 2003. Pôvodne išlo iba o testovací voz. Po ukončení výroby v Škode Ostrov o rok neskôr zostal v areáli firmy, neskôr bol natiahnutý do plzenského areálu. Predaný bol až v roku 2006, v maďarskom Segedíne dostal evidenčné číslo T-650. Z prevádzky bol vyradený v roku 2018.

Dodávky trolejbusov
-------------------

V rokoch 1993 až 2004 bolo vyrobených celkom 13 vozov typu 22Tr.

| Súčasný štát | Mesto | Stránka | Typ | Roky dodávok | Počet vozov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko Česko | Brno | stránka | 22Tr | 2003–2004 | 8 | 3601–3608 |   |  |
| Ústí nad Labem | stránka | 22Tr | 2002–2003 | 3 | 601–603 | 601 – druhý prototyp |  |
| ZHTA Jihlava | — | 22TrG | 2004 | 1 | — | prvý prototyp, prvý český nízkopodlažný trolejbus |  |
| Maďarsko Maďarsko | Segedín | stránka | 22TrAC | 2006 | 1 | T-650 | prototyp 22TrAC |  |

Referencie
----------

1. ↑   *Evidence vozů DPMB typ: 22Tr* [online]. Bmhd.cz, [cit. 2012-12-04]. Dostupné online.
2. ↑   *DP Ústí nad Labem - vozový park typ: 22Tr* [online]. Seznam-autobusu.cz, [cit. 2012-12-04]. Dostupné online.
3. ↑   *Vůz TMB ? (22TrG)* [online]. Seznam-autobusu.cz, [cit. 2012-12-04]. Dostupné online.
4. ↑  Verusha. *Trolejbusy Škoda 22Tr* [online]. Mestskadoprava.net, [cit. 2012-12-04]. Dostupné online. Archivované 2008-05-09 z originálu.
5. ↑   *Vehicles List Szeged. Škoda 22TrAC* [online]. Transphoto.ru, [cit. 2012-12-04]. Dostupné online. (po anglicky)

* *Tento článok je čiastočný alebo úplný preklad článku Škoda 22Tr na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Škoda 22Tr**

| * z
* d
* u
Trolejbusy vyrábané spoločnosťou Škoda v Plzni a v Ostrove nad Ohří |
| --- |
| Štandardné vozy | 
* 1Tr
* 2Tr
* 3Tr
* 6Tr
* 7Tr
* 8Tr
* 9Tr
* T 11
* 14Tr (TV – 14Tr)
* 14TrM
* 14TrE
* 14TrSF
* 17Tr
* 21Tr
* 24Tr
* 26Tr
* 28Tr
* 30Tr
* 32Tr
* 36Tr

 |  |
| Kĺbové vozy | 
* 15Tr
* 15TrM
* 15TrSF
* 22Tr (22TrG)
* 25Tr
* 27Tr
* 31Tr
* 33Tr
* 35Tr

 |
| Ďalšie typy | 
* Sanos 115Tr
* Sanos 200Tr
* ŠEAL 100
* Škoda-Solaris 24m

 |
| Autobusy | 21Ab |
| Nerealizované trolejbusy Škoda |